procesaur/Wiki.mk huggingface dataset:
Евангелос Венизелос

Евангелос Венизелос (грчки: ''Ευάγγελος Βενιζέλος''; р. ) — грчки политичар, поранешен заменик-премиер и министер за финансии на Грција од 17 јуни 2011 година до март 2012 година. Тој е член на Грчкиот парламент и моментален претседател на партијата ПАСОК.
Роден е во Солун. Тој е професор по Уставно право на Правниот факултет на Аристотеловиот универзитет во Солун. На прашањето на новинарот Марк Драгумус дали Евангелос има некаква роднинска врска со Елефтериос Венизелос, тој кажал дека нема никаква врска со него и Венизелос жестоко реагирал дека тој го променил своето име .
Евангелос Венизелос за пратеник од редовите наз ПАСОК бил избран во 1993 година, 1996 и 2000 година. Тој е член на парламентарната комисија за ревизија на Уставот на земјата. Освен ова, тој бил и член на комисијата за национална одбрана и надворешни работи, на јавната администрација, јавниот ред и правда и за европски прашања.
По парламентарните избори од 2007 година, во која ПАСОК бил поразен, Венизелос ја објавил својата кандидатура за водач на ПАСОК. На партиските избори во 2007 година, тој бил поразен од актуелниот водач на партијата, Јоргос Папандреу, добивајќи 38,18% од гласовите против 55,91% за Папандреу..
По реконструкција на владата на Папандреу, на 17 јуни 2011 година станал заменик-премиер и министер за финансии на Грција. На 18 март 2012 година, Венизелос бил избран за претседател на ПАСОК по поразот на неговата партија на изборите и по повлекувањето на Папандреу.
Влада на Јоргос Папандреу

Владата на Република Грција се состои од раководителите на главните министерства на земјата, формирајќи го Министерскиот совет. Владата е носител на извршната власт и е носител за раководењето на државата.
Влада, Име, Период
Премиер, Јоргос Папандреу, 6 октомври 2009
Вицепремиер, Теодорос Пангалос, 7 октомври 2009
Вицепремиер и Министер за финансии, Евангелос Венизелос, 17 јуни 2011
Министер за внатрешни работи, Харис Кастанидис, 17 јуни 2011
Министер за административна реформа, Димитрис Репас, 17 јуни 2011
Министер за надворешни работи, Ставрос Ламбринидис, 17 јуни 2011
Министер за одбрана, Панос Беглитис, 17 јуни 2011
Министер за регионален развој, Michalis Chrysochoidis, 7 септември 2010
Министер за животна средина, Јоргос Папаконстантину, 17 јуни 2011
Министер за образование, Ана Дијамантополу, 7 октомври 2009
Министер за транспорт и врски, Јанис Рагузис, 17 јуни 2011
Министер за труд и социјална политика, Јоргос Коутроуманис, 17 јуни 2011
Министер за здравство, Андреас Ловердос, 7 септември 2010
Министер за земјоделство, Костас Скандалидис, 7 септември 2010
Министер за правда, Милтијадис Папајоану, 7 октомври 2009
Министер за заштита на граѓаните, Христос Папуцус, 7 септември 2010
Министер за култура и туризам, Павлос Геруланос, 7 октомври 2009
Државен министер, Илијас Мосијалис, 17 јуни 2011
Смиља Митревска

Смиља Митревска (р. во Скопје) — македонска пејачка на народни песни. Позната е по песните „Дај ми надеж“ со која победила на Цветници 1992, „Моминска клетва“ од Цветници 1993 и „Пусти ти биле меаните Иле" од Фолк Фест Филиграни 1994 година. Во 80-тите години, била член на познатата група "Тавче гравче", каде ја формираат заедно со Драган Вучиќ. Во 2013 година, после по долга пауза настапува на Цветници со песната „Моето срце таму остана". Живее во Барселона, Шпанија, веќе долги години.
Во 2024 година, на фестивалот Фолк Фест Роса добива награда за животно дело.
Маргица Антевска

Маргица Антевска (р. , ) — е позната македонска пејачка на народни песни. Најпозната е по фестивалската песна ''„Ој Туѓино (Судбо)“'' испеана на Валандово фест 1991 година. Мажена е и има син и ќерка. Живее во Куманово.
Еладски период

Поимите еладска цивилизација или еладски период во историјата на Грција се современи археолошки поими кои означуваат низа на историски периоди од епохата на Бронзеното време на територијата на континентална Грција, вклучувајќи ја и појавата на Критско-микенската цивилизација. Во трудовите на античките историчари и поети, еладскиот период обично се поврзува со предгрчките жители на Егејскиот регион, најчесто со Пелазгите, а ретко се спомнуваат и други народи (Минејци, Кавхони, Лелеги и др.). Истовремено со еладската цивилизација, на Крит постоела минојската цивилизација, а на Кикладите — кикладската цивилизација. Крајна етапа во развитокот на овие три цивилизации била микенската цивилизација, при што како нејзин обединувачки елемент се јавуваат Грците кои дошле на Балканот и во Егејот во 16 век п.н.е.
Датирањето на еладската култура во значителна мерка е врзано со развитокот на различните типови керамики кои може да се поделат на „рани“, „средни“ и „доцни“ керамики од конкретен стил или место на потекло. Во некои случаи се употребува методот на апсолутно датирање.
1 Периодизација
Периодипо Блеген
Приближно датирањепо Блеген
Култури по Ренфрју, керамика по Дикинсон
Современодатирање
Раноеладски I2800-2500 п.н.е.Евтресис
Раноеладски II2500-2300 п.н.е.Кораку, локално — Лефканди 1
Раноеладски III2300-2100 п.н.е.Тиринф
Средноеладски I2100-… п.н.е.Минојска керамика
Средноеладски II… п.н.е.Минојска керамика
Средноеладски III…-1550 п.н.е.Минојска керамика
Доцноеладски I1550-1500 п.н.е.Шахтови гробници
Доцноеладски II1500-1400 п.н.е.Микенска култура
Доцноеладски III1400-1060 п.н.е.Микенска култура
Споменик на Јустинијан I

Споменикот на Јустинијан I — монументален мермерен споменик во Скопје, подигнат во чест на византискиот цар Јустинијан I, роден во Скопско. Бил најавен како дел од т.н. проект Скопје 2014 и бил поставен на 16 јуни 2011 година.
Споменикот се наоѓа на десната страна од кејот на Вардар во близина на Камениот Мост, на местото на кое се забавувале скејтерите. Скулптурата е изработена од бел мермер со висина од 5 метри. Поставена е на постамент изработен од бел мермер со висина од 3,50 метри. На постаментот има бронзени релјефи со површина од . Автор на делото е Роза Павлеска, а изработувач е уметничката галерија Пјетро Базанти е Фиљо (''Pietro Bazzanti & Figlio'') и уметничката леарница Фердинандо Маринели (''Ferdinando Marinelli'') од Фиренца, Италија. Цената на нарачаната скулптура била 75.640.000 денари, односно нешто повеќе од милион евра.
Машка ракометна репрезентација на Полска

Машка ракометна репрезентација на Полска — државна репрезентација на Полска која ја претставува земјата на меѓународните ракометни натпревари.
1 Учества
1.1 ЛОИ
# 1972 – 10- место
# 1976 – 3-то место
# 1980 – 7-мо место
# 2008 – 5-то место
1.2 Светско првенство
# 1958 – 5-то место
# 1967 – 12-то место
# 1970 – 14-то место
# 1974 – 4-то место
# 1978 – 6-то место
# 1982 – 3-то место
# 1986 – 14-то место
# 1990 – 11-то место
# 2003 – 10-то место
# 2007 – 2-ро место
# 2009 – 3-то место
# 2011 – 8-мо место
1.3 Европско првенство
Година, Круг, Освоено место, , , , , ,
Португалија 1994, ''Нема учество''
Шпанија 1996
Италија 1998
Хрватска 2000
Шведска 2002, Прв круг, 15, 3, 0, 0, 3, 67, 83
Словенија 2004, Прв круг, 16, 3, 0, 0, 3, 86, 108
Швајцарија 2006, Главен круг, 10, 6, 1, 1, 4, 163, 185
Норвешка 2008, Главен круг, 7, 6, 3, 1, 2, 182, 172
Австрија 2010, Четврто место 4, 8, 4, 1, 3, 222, 221
Србија 2012, Главен круг, 9, 6, 3, 1, 2, 218, 205
Данска 2014, Главен круг, 6, 7, 3, 0, 4, 191, 184
Полска 2016
Вкупно, 8/12, -, 33, 11, 3, 19, 1129, 1158
:''*Прикажува изедначени натпревари при кои победата е освоена со пенали.
:''**Златната позадинска боја означува дека овој куп е освоен. Црвената граница покажува дека купот се одржал на домашен терен.''
2 Екипа
2.1 Моментален состав
Ова е составот за Светското првенство во ракомет за мажи 2015.
Тренер: Михаел Биглер
2.2 Познати играчи
* Ждислав Антчак
* Карол Биелицки
* Јануж Брзозовски
* Леслав Џиуба
* Јан Гмирек
* Мариуж Јурасик
* Бартош Јурецки
* Алгред Калузињски
* Јерзи Клемпел
* Зигфрид Кухта
* Марцин Налиевски
* Јерзи Мелцер
* Робер Новаковски
* Збигњев Плехоч
* Анджеј Соколовски
* Славомир Шмал
* Анджеј Шимчак
* Гжегож Такачук
* Томаж Тлучињски
* Збигњев Тлучињски
* Даниел Вашкевич
* Богдан Вента
* Миечислав Војчак
3 Поврзано
* Полска
* Ракомет во Полска
* Ракомет
Јанис Рагузис

Јанис Рагузис (|Γιάννης Ραγκούσης; р. во ) — грчки економист и политичар, и поранешен Министер за инфраструктура, транспорт и врски од партијата на ПАСОК.
Јанис Рагузис дипломирал на Одделот за финансиски студии на Аристотеловиот универзитет во Солун. Тој завршил студии со магистерска диплома во на Универзитетот во Сасекс, Велика Британија. Јанис Рагузис течно зборува англиски јазик.
Рагузис бил член на Ректорскиот совет, познат како ''FEAPTH''. од 1986 година до 1989 година. Од 1991 до 1993 година бил секретар на младите сили на ПАСОК, како и член на Централниот Совет на Народна студентска унија на Грција (EFEE).
Јанис Рагузис бил член на Централниот комитет на Сегрчко социјалистичко движење (ПАСОК), од 1994 до 1996 година. Во 2003 година тој бил избран за градоначалник на Парос, Грција, на која функција се задржил до 2007 година..
Тој првпат бил избран како член на Грчкиот парламент од страна на ПАСОК во 2007 година и 2009 година. Од 15 август 2007 тој станал портпарол на партијата.
По изборите од 7 октомври 2009 година, премиерот на Грција, Јоргос Папандреу го назначил Јанис за министер за внатрешни работи, функција што со која тој раководел до реконструкција на владата од 17 јуни 2011 година, кога бил назначен за министер за инфраструктура, транспорт и врски.
Андреас Ловердос

Андреас Ловердос (грчки: ''Ανδρέας Λοβέρδος''; роден на во ) е грчки политичар, и поранешен Министер за здравство на Република Грција од партијата на ПАСОК.
За првпат во Грчкиот парламент како пратеник бил избран во 2000 година, а во периодот од 2002 до 2004 бил заменик-министер за надворешни работи. Во октомври 2009 година бил назначен за министер за вработување и социјална безбедност, и на таа функција се задржал до 2010, кога станал министер во министерството за здравство.
Ролан Гарос 2011 – мажи поединечно

Рафаел Надал е браниел на титулата и петкратен победник на турнирот ја одбрани титулата против Роџер Федерер со 7–5, 7–6<sup>(7–3)</sup>, 5–7, 6–1 изедначувајќи го рекордот на Бјорн Борг со шест освоени титули на Ролан Гарос во новата ера. Шпанецот го изигра неговиот прв натпревар во 5 сета на Ролан Гарос за првпат од неговото деби во 2005, победувајќи го Џон Иснер во првото коло. Рафаел Надал исто така играше против Робин Содерлинг во Четвртфиналето. Швеѓанецот е единствениот играч кој го победил Рафаел Надал на Ролан Гарос. Во ова издание на турнирот сите први четири носители успеаа да стигнат до полуфиналето.
1 Носители
# Рафаел Надал (Шампион)
# Новак Џоковиќ ''(Полуфинале)
# Роџер Федерер ''(Финале)
# Енди Мареј ''(Полуфинале)
# Робин Содеринг ''(Четвртфинале)
# Томаш Бедрих ''(Прво коло)
# Давид Ферер ''(Четврто коло)
# Јурген Мелцер ''(Второ коло)
# Гаел Монфилс ''(Четвртфинале)
# Мерди Фиш ''(Трето коло)
# Николас Алмагро ''(Прво коло)
# Микаил Јужни ''(Трето коло)
# Ришард Гаскет ''(Четврто коло)
# Станислас Вавринка ''(Четврто коло)
# Виктор Троицки ''(Четврто коло)
# Фенандо Вердаско ''(Трето коло)
- Жо-Вилфред Цонга ''(Трето коло)
- Жил Симон ''(Четврто коло)
- Марин Чилич ''(Прво коло)
- Флориан Мејер ''(Второ коло)
- Александр Долгопогов ''(Трето коло)
- Михаил Љодра ''(Прво коло)
- Томаз Белучи ''(Трето коло)
- Сем Кјури ''(Второ коло)
- Хуан Мартин Дел Потро ''(Трето коло)
- Милош Раонич ''(Прво коло)
- Маркос Багдатис ''(Второ коло)
- Николај Давиденко ''(Второ коло)
- Јанко Типсаревиќ ''(Трета Рудна)
- Гуљелмо Гарсија-Лопес ''(Трето коло)
- Сергиј Стакховски ''(Трета Рудна)
- Кевин Андерсон ''(Второ коло)
2 Жрепка
2.1 Горна половина
2.2 Долна половина
3 Наводи
*
La Macédoine (1919 - 1922)

La Macédoine бил весник на македонската емиграција во Бугарија, односно орган на Извршниот комитет на Македонските братство. Излегувал на француски во среда и сабота во периодот помеѓу 1919 - 1922 година во Софија, а бил наменет за странство .
Џеферсон Сити

Џеферсон Сити е главниот град на американската сојузна држава Мисури. По пописот од 2010 година, има население од 43,079 жители. Седиште е на областа Коул. Дел од градот е сместен во областа Калавеј.
Во преткокумбовските времиња, овој регион бил домот на античките староседелци, познати како градители на насипи. Кога европските колонизатори почнале да ја населуваат оваа земја, староседелците веќе биле исчезнати во историјата, а тогашните сретнати сиромашни народи биле наречени Осаж Индијанци.
Џеферсон Сити е именуван по третиот претседател на САД, Томас Џеферсон. Кога територијата на Мисури беше организирана во 1812, Сент Луис беше седиште на владата. Сент Чарлс служеше како главен град сè додека Џеферсон Сити не беше избран за ново седиште во 1821. Во 1839, ова населено место е инкорпорирано како град.
Џеферсон Сити е сместен на реката Мисури, блиску до географскиот центар на сојузната држава.
La Macédoine (1927 - 1933)

La Macédoine бил политички неделник, орган на Централниот комитет и Задграничното претставнштво на Внатрешната македонска револуционерна организација. Излегувал на француски јазик секој четврток во перидот помеѓу 1927 до 1933 година во Женева, под редакцијата на Симеон Ефтимов. Весникот е под контрола на крилото на Иван Михајлов . По убиството на Евтимов во 1932 година, весникот е предводена од Димитар Цилев.
Nouvelles Macédoniennes

Nouvelles Macédoniennes, орган на Внатрешната македонска револуционерна организација, излегувал на француски јазик во периодот помеѓу 1923 - 1927 година. Целта на весникот е да ја информира јавноста во Европа за состојбата на Вардарска и Егејска Македонија под српска и грчка власт. По убиството на Александар Протогеров во 1928 година весникот е во рацете на протогеровисткото крило на организацијата. Престанува да излегува во 1927 година
Вардар (1929 - 1930)

„Вардар“ со поднаслов „Независен македонски неделник“ — весник на македонската емиграција во Бугарија. Негов уредник бил Васил Пундев и излегувал во перодот помеѓу 1929 до 1930 година во Софија како легален орган на протогеровисткото крило на Внатрешната македонска револуционерна организација. ''Вардар'' е создаден од Пундев откако тој, Георги Кулишев и Никола Ѓеров ја напуштиле редакцијата на весникот Македонија Весникот излегува во неделата. Бил укинат од владата на Андреј Љапчев по убиството на Пундев .
Слобода или смрт (1924 - 1934)

Слобода или смрт (|Свобода или смъртъ) бил весник на македонската емиграција во Бугарија, илегален орган на Внатрешната македонска револуционерна организација, излегувал во периодт помеѓу 1924 - 1934 година. Поднасловот на весникот е ''Револуционерен лист''. Весникот во првите години на излегувањето бил под влијание на членот на ЦК на ВМРО, генерал Александар Протогеров. По убиството на Протогеров во 1928 година, протогеровисткото крило издава свој весник ''Слобода или смрт'' до 1930 година, а стариот весник почнува да ја следи линијата на михајловисткото крило во организацијата. Весникот ги бранел позициите на ВМРО за неподобрување на односите на Бугарија со Југославија и Грција. Весникот престанал да излегува по забраната на ВМРО од Деветнаесетомајската влада во 1934 година .
Магдалена Антова

Магдалена Јорданова Антова (, - Белановце, Кумановско, ) — македонска комунистика, учесник во НОБ. Таа е првата загината партизанка во НОАВМ.
1 Животопис
Антова е родена во Куманово на 20 јуни 1920 година. Таа како обична работничка шивачка била примена како член на СКОЈ во 1939 година. Раководела со просветни групи и работела меѓу жените од селата на Кумановско. Учествувала во акциите што ги организирала КПЈ и СКОЈ во градот, непосредно пред војната. Во судбоносните денови на бугарската фашистичка окупација на Македонија, работела во подготовките за појавување на Првиот кумановски партизански одред.
По фашистичката окупација на градот успеала да ослободи неколку заробени војници од војската на Кралството Југославија, а со братот Методи прибрала поголемо количество оружје за потребите на Месниот комитет на КПЈ.
Била борец на Карадачкиот партизански одред (11-14 октомври 1941), кој на 11 октомври го кренале вооруженото востание на Македонскиот народ, во Куманово. Нејзиниот одред по предавство бил опколен од бугарската војска и полиција во една селска воденица кај Белановце. Во битката Антова загинала заедно со повеќе нејзини соборци. Нејзината трагедија е во тоа што таа била издадена од сопствениот татко кој бил бугарофил. Поради овој настан и денес во Куманово се користи изразот „Антова несреќа“.
Во нејзина чест едно кумановско основно училиште го носи нејзиното име.
Ослободување (весник)

Ослободување бил печатен орган на Македонската младинска тајна револуционерна организација со главен уредник Коста Црнушанов. Започнал да се печати во Виена во декември 1932 година со поднасловот ''Глас на поробена Македонија''. Нелегално се растурал во Македонија и се противел на насилна денационализација на македонското население во Вардарска и Егејска Македонија. Весникот се состоел од четири страници и содржел рубрики како "Страници од минатите борби на Македонија", ''Српското и грчкото ропство и отпор против него'', ''Странски научници за Македонија'' и други. Весникот одиграл важна улога во организирање на младите во Македонија околу идејата на ММТРО.
Машка ракометна репрезентација на Србија

Машка ракометна репрезентација на Србија — национална репрезентација која ја претставува Србија на меѓународни ракометни натпревари. Репрезентацијата е управувана од ракометниот сојуз на Србија. До сега има освоено двапати трето место на светските првенства и тоа во 1999 и 2001 година, како и едно трето место во 1996 година. Во 2012 година, на Европското првенство што се одржало во Србија, репрезентацијата на Србија го освоила второто место.
1 Одликувања
Натпреврување, , , , Вкупно
Летни олимписки игри, 0, 0, 0, 0
Светски првенства, 0, 0, 2, 2
Европски првенства, 0, 1, 1, 2
Вкупно, 0, 1, 3, 4
2 Меѓународни учества
Ракометниот сојуз на Србија се смета за директен наследник на Југославија и Србија и Црна Гора од ЕХФ.
Шампион Второпласирана Трето место Четврто место
2.1 Олимписки игри
Игри, Фаза, Место, , , , , , ,
1936 – 1988, '' Дел од Југославија''
1992, ''Квалификувана, но подоцна суспендирана''
1996, ''Не се квалификувала''
2000, 3./4. место, 4. место, 8, 4, 0, 4, 204, 203, +1
2004, ''Не се квалификувала''
2008
2012, Групна фаза, 9. место, 5, 1, 0, 4, 120, 131, −11
2016, ''Не се квалификувала''
Вкупно 2/7 0 титули 13 5 0 8 324 334 −10
2.2 Светски првенства
Година, Фаза, Место, , , , , ,
1938 – 1990, ''Дел од Југославија''
1993, ''Квалификувана, но подоцна суспендирана
1995, ''Суспендирана од квалификацискиот турнир''
1997, Осминафинале, 9. место, 6, 4, 0, 2, 162, 148
1999, 3./4. место, 3. место, 9, 6, 1, 2, 257, 221
2001, 3./4. место, 3. место, 9, 7, 0, 2, 254, 182
2003, 7./8. место, 8. место, 9, 5, 1, 3, 263, 228
2005, 5./6. место, 5. место, 9, 5, 2, 2, 253, 221
2007, ''Не се квалификувала''
2009, 7./8. место, 8. место, 9, 4, 1, 4, 280, 281
2011, 9./10. место, 10. место, 9, 3, 1, 5, 246, 251
2013, Осминафинале, 10. место, 6, 3, 0, 3, 170, 159
2015, ''Не се квалификувала''
2017
Вкупно 8/13 0 титули 66 37 6 23 1885 1691
2.3 Европски првенства
Година, Фаза, Место, , , , , ,
1994, ''Суспендирана од квалификацискиот турнир''
1996, 3./4. место, 3. место, 7, 5, 1, 1, 166, 162
1998, 5./6. место, 5. место, 6, 4, 0, 2, 159, 145
2000, ''Не се квалификувала''
2002, 9./10. место, 10. место, 6, 2, 1, 3, 160, 161
2004, 7./8. место, 8. место, 7, 3, 1, 3, 206, 199
2006, Главна фаза, 9. место, 6, 2, 0, 4, 161, 177
2008, ''Не се квалификувала''
2010, Групна фаза, 13. место, 3, 0, 1, 2, 83, 94
2012, Финале, 2. место, 8, 4, 2, 2, 176, 168
2014, Групна фаза, 13. место, 3, 1, 0, 2, 73, 77
2016, Групна фаза, 15. место, 3, 0, 1, 2, 81, 92
2018, Главна фаза, 12. место, 6, 1, 0, 5, 160, 191
Вкупно 10/13 0 титули 55 22 7 26 1425 1466
3 Моментален состав
СОстав за Европското првенство 2018.
Тренер: Јовица Цветковиќ
4 Поврзано
* Ракомет во Србија
* Женска ракометна репрезентација на Србија
Спомен-костурница (Кавадарци)

Спомен костурницата во Кавадарци — монументален споменик кој симболизира стара македонска куќа која претставува вечен дом на паднатите борци. Во неа се сместени посмртните остатоци на загинатите борци од Кавадарци, жртви на фашистичкиот терор од НОВ во периодот од 1941-1945 година, кои се наоѓале во непосредна близина на Кавадарци. Во нејзината внатрешност на гранитни плочи се испишани нивните имињата. Спомен костурницата е изработена од бетон. Откриена е на 7 септември 1976 година. Таа е дело на Петар Муличковски, професор на Архитектонскиот факултет во Скопје.
1 Опис
Објектот се наоѓа на надморска височина од 305 метри и од таму се гледа панорамата на Кавадарци и на Тиквешијата. Таа претставува стилизирана македонска куќа оградена со бетонски ѕидови со дебелина од 3 метри. Долниот заграден дел го претставува внатрешниот двор на куќата кој продолжува во надворешен двор во форма на амфитеатар. Во долниот дел се влегува преку две железни врати (јужна и северна) на кој се претставени гроздови. Тие водат во отворениот дел на костурницата каде е сместена галеријата на хероите. Порано ѕидовите биле празни и во нив биле сместени моштите на загинатите, но во последните неколку години нивните ковчежиња за да се заштитат се преместени во Градскиот музеј. Тука се наоѓаат дваесетина формирани мермерни плочи на кои се испишани повеќе од триста имиња, поточно 328 имиња на борци кои се загинати во НОВ. Потоа преку скалила во средината на објектот кои спирално водат нагоре, се влегува во затворениот дел со висина од 12 метри, кој претставува стилизирана македонска куќа со испирација од охридска куќа. Овој затворен дел е поделен на два спрата кои асоцираат на чардаци во чии ѕидови има отвори кои ги симболизираат прозорците.
2 Галерија
Машка ракометна репрезентација на Словенија

Машка ракометна репрезентација на Словенија — државна репрезентација која ја претставува Словенија на меѓународни ракометни натпревари. Најдобар пласман на репрезентацијата е сребрениот медал од Европското првенство 2004 година кое се одржало во Словенија и бронзениот медал од Светско првенство 2017 година одржано во Франција.
1 Меѓународни учества
1.1 Олимписки игри
Година, Фаза, Место, , , , , ,
1936–1992, ''Дел од Југославија''
1992, ''Не учествувала''
1996, ''Не се квалификувала''
2000, 7./8. место, 8. место, 8, 2, 1, 5, 214, 223
2004, 11./12. место, 11. место, 6, 2, 0, 4, 160, 173
2008, ''Не се квалификувала''
2012
2016, Четвртфинале, 6. место, 6, 4, 0, 2, 167, 163
2020, Ќе биде одредено
Вкупно 3/13 0 титули 20 8 1 11 541 559
1.2 Светско првенство
Година, Фаза, Место, , , , , ,
1938–1991, ''Дел од Југославија''
1993, ''Не учествувала''
1995, Групна фаза, 18. место, 5, 1, 0, 4, 131, 126
1997, ''Не се квалификувала''
1999
2001, Групна фаза, 17. место, 5, 2, 0, 3, 145, 137
2003, Втора фаза, 11. место, 7, 3, 0, 4, 191, 196
2005, 11./12. место, 12. место, 9, 4, 2, 3, 273, 250
2007, 9./10. место, 10. место, 8, 3, 0, 5, 241, 243
2009, ''Не се квалификувала''
2011
2013, Полуфинале, 4. место, 9, 7, 0, 2, 258, 240
2015, 7./8. место, 8. место, 9, 4, 0, 5, 263, 271
2017, Полуфинале, 3. место, 9, 6, 1, 2, 271, 253
2019, ''Ќе биде одредено''
Вкупно 8/25 0 титули 61 30 3 28 1773 1716
1.3 Европско првенство
Година, Фаза, Место, , , , , ,
1994, 9./10. место, 10. место, 6, 1, 1, 4, 112, 139
1996, 11./12. место, 11. место, 6, 1, 0, 5, 120, 139
1998, ''Не се квалификувала''
2000, 5./6. место, 5. место, 6, 3, 0, 3, 154, 155
2002, 11./12. место, 12. место, 7, 0, 2, 5, 181, 215
2004, Финале, 2. место, 8, 5, 1, 2, 230, 218
2006, Главна фаза, 8. место, 6, 3, 0, 3, 191, 194
2008, Главна фаза, 10. место, 6, 3, 0, 3, 172, 180
2010, Главна фаза, 11. место, 6, 1, 2, 3, 186, 203
2012, 5./6. место, 6. место, 7, 2, 0, 5, 207, 212
2014, ''Не се квалификувала''
2016, Групна фаза, 14. место, 3, 0, 1, 2, 66, 72
2018, Главна фаза, 8. место, 6, 2, 2, 2, 162, 152
2020, ''Ќе биде одредено''
Вкупно 11/13 0 титули 67 21 9 37 1781 1879
2 Моментален состав
Состав за Европското првенство 2018.
Тренер: Веселин Вујовиќ
3 Статистика
3.1 Најмногу натревари
Вкупен број на одиграни официјални натпревари.
#, Играч, Натпревари, Голови
1, Урош Зорман, 225, 523
2, Лука Жвижеј, 217, 702
3, Бено Лапајне, 212, 1
4, Томаж Томшич, 200, 414
5, Горазд Шкоф, 188, 0
6, Ренато Вугринец, 187, 616
7, Алеш Пајович, 181, 697
Вид Кавтичник, 510
9, Роман Пунгартник, 171, 679
10, Зоран Лубеј, 162, 385
Ажурирано на: 12 јануари 2018Извор:
3.2 Најмногу голови
Вкупен број на постигнати голови само на официјални натпревари.
#, Играч, Голови, Натпревари, Просек
1, Лука Жвижеј, 702, 217, 3.24
2, Алеш Пајович, 697, 181, 3.85
3, Роман Пунгартник, 679, 171, 3.97
4, Драган Гајиќ, 642, 151, 4.25
5, Ренато Вугринец, 616, 187, 3.29
6, Урош Зорман, 523, 225, 2.32
7, Вид Кавтичник, 510, 181, 2.82
8, Урош Шербец, 467, 120, 3.89
9, Јуре Доленец, 440, 123, 3.58
10, Томаж Томшич, 414, 200, 2.07
Ажурирано на: 12 јануари 2018Извор:
Протогеровисти

Протогеровистите биле приврзаници на Александар Протоѓеров, личности што ги обединувале заедничките симпатии кон неговата личност и дејност, фракција на ВМРО и македонското револуционерно движење . На 7 јули 1928 година во Софија бил извршен атентат врз Александар Протоѓеров, членот на ЦК на ВМРО. Убиството било извршено од тројца атентатори: Стефанов, Гузданов и Витларев под раководство на Кирил Дрангов од михајловистичкото крило на ВМРО. Наредбата за атентатот била издадена од другиот член на ЦК, Иван Михајлов, под обвинение дека Протоѓеров учествувал во заговорот против Тодор Александров.
Суштинската причина за убиството на Александар Протоѓеров била борбата за превласт во редовите на ВМРО, каде Иван Михајлов решил преку физички ликвидации да ги отстрани сите негови евентуални конкуренти за водачкото место во ЦК.
По убиството на членот на ЦК на ВМРО, Александар Протоѓеров, покрај вербалните пресметки преку весниците, расправиите и несогласувањата меѓу двете спротивставени фракции - протоѓеровисти и михајловисти, се преселиле на улиците на бугарските градови и се расчистувале со куршуми. Според бројот на жртвите овие неколку години претставувале период со најмногу меѓусебни физички ликвидации во македонската историја.
На една страна се наоѓале приврзаниците на убиениот Протоѓеров кои во тие пресметки повеќе влегле изнудено и претежно се наоѓале во дефанзива, а нивниот начин на вооружено дејствување имал карактер на самоодбрана. На другата страна се наоѓале приврзаниците на Иван Михајлов, кои биле поенергични, подобро вооружени и со повеќе финансиски средства и затоа имале повеќе успех во извршените атентати.
Во меѓусебните убиства и атентати биле убиени повеќе стотина македонски дејци од сите идејни теченија во македонското националноослободително движење, со што му биле зададени големи загуби на македонското револуционерно ткиво.
Разузнавачка служба на ВМРО

Разузнавачката служба на ВМРО дејствувала од 1925 година, но официјално била основана во 1926 година како помошно тело на Внатрешната револуционерна организација .
Во јануари ЦК на ВМРО разгледал детален проект, изработен од Александар Протогеров и одлучил да се создаде на постојана разузнавачка служба. По тој повод е испратена инструкција до Генералниот секретар на револуционерните окрузи на ВМРО, Задграничното претставништво, раководствата на ММТРО и ММС. Во упатствата било истакнато дека во иднина најважната служба во организацијата ќе биде разузнавањето. Разузнавањето на ВМРО ги следело контрачетите на Здружението против бугарските бандити и Грчко-македонската тупаница. Предмет на разузнавачката активност биле српските и грчките училишта. Особено внимание разузнавањето посветило на ренегати и на колонистите. На ММТРО му била поставена задача да ги изучува и анализира сите средства што се употребувале за денационализиране на македонското население. Задграничното претставаништво според упатствата, треабало да следи и да се спротивстави на српското и грчкото разузнавање главно во Бугарија. За таа цел тој располага со својот тајна полиција. Од втората половина на 1926 година, почнува да излегува ''Разузнавачки билтен на ВМРО'', кој давал со информации пропагандниот фронт на ВМРО во Бугарија и во странство.
За главни разузнавачи во Битолскиот револуционерен округ биле назначени: Битолска околија - Александар Ефтимов, Прилепска - Тодор Адамов, Ресенско - Никола Миљовски, Охридска - Христо Чорбев, Струшка - Христо Миладинов, Крушевска - Васил Клисаров, Кичевска - Силко Цветков, Дебарска - Гиче Лазаров, Кичевска - Тасе Димитров, за Леринско - Иван Трајков, за Костурско - Дамјан Илиев и Кр. Љачев, за Преспа - Герман Петров, за Демирхисарско и Смилево - Тасе Дељов и Алексо Стефанов.
Водечки сингл

Водечки сингл обично се нарекува првиот сингл издаден од музичар или бенд од некој одреден албум. Понекогаш водечкиот сингл не е првиот сингл, кој може да биде радио промоција која завршува како дел од EPK.
Проект за разбирање помеѓу ВМРО и Советската влада

Проектот за разбирање помеѓу ВМРО и Советската влада бил донесен во декември 1923 година со што започнал процесот на преорентирање на ВМРО кон Советскиот Сојуз, проектот бил потпишан од Тодор Александров, не е познато дали овај проект бил прифатен од другите членови на раководството на организацијата, но го открива оној процес во идејните сфаќања на Тодор Александров, кои го подведоа до потпишување од негова страна на Мајскиот манифест во 1924 г..
1 Особености
Проектот се состои од 5 точки и една преамбула. Во преамбулата е истакната целта на ВМРО - Независна Македонија во една балканска федерација, и на каков начин и принципи тоа може да се постигне. Во останатиот дел од проектот е истакнато дека ВМРО е подготвена да соработува со Советскиот Сојуз и се претставени начелата за таа соработка.
Во ''1 точка'' било истакнато дека ВМРО ќе се бори за создавање на балканска федерација, во ''2 точка'' Советскиот Сојуз ја признава ВМРО како единствен фактор во македонското револуционерно движење, во ''3 точка'' биле регулирани контатктите помеѓу двете страни, во ''4 точка'' двете страни се согласиле за преземање на заеднички акции, во ''5 точка'' ВМРО истакнала дека ја прифаќа помошта од Советскиот Сојуз.
Музичко симнување

Музичко спуштање е трансфер на песни од интернет преку компјутер или станица до некој друг кориснички компјутер. Овој термин опфаќа легални спуштања на снимки заштитени со авторски права без барање дозвола или плаќање на материјалот.
Промоционална снимка

Промоционална снимка или промо е снимка, снимена на Винил, 8-песни, Касета, ЦД, MP3, VHS, ДВД, или Блу-реј и генреално дистрибуирана слободно со цел да се промовира некоја комерцијална снимка. Промо снимките се обично испраќани до музичко радио или телевизиските станици, музички списанија и прегледувачи со однапред познат официјален датум на издавање за прегледите да се појават на моменталните публикации и диџеи.
1 Поврзано
*Бела куќа
Калин Врачански

Калин Врачански е глумец од Бугарија.
Роден е во град Црвен Брег, Бугарија. Живеел е во град Роман, Мездра, Врачанска област има брат и сестра. Тренирал е таекуондо.
Во гимназијата во Роман завршува специјалност "Банкарство". Во 2002 година завршува во НАТФИЗ, специјалност "Глума" во класот на проф. Здравко Митков. По завршувањето на високото образование служи во БА за 6 месеци.
Помошна организација на ВМРО

Помошната организација на ВМРО, позната и како Држава во држава или Земја на слободата или смрта , во Пиринска Македонија била помошна организација на Внатрешната македонска револуционерна организација. Таа била создадена од Тодор Александров и имала за цел да ја помага морално и материјално револуционерната борба во Вардарска и Егејска Македонија.
1 Цел
На 22 август 1922 година Тодор Александров објавил окружно ''бр. 303'', со кое на Организацијата ѝ дал административни и судски функции кои биле воспоставени во Пиринска Македонија. Таа работела за:
:''1. Да ја помага морално и материјално ВМРО во поробените, под Србија и Грција, делови од Македонија; 2. Да ги отстрани сите пречки за успехот на организацијата, имено уништување на разбојништвото, шверцот и шпионажата, казнување на крадците, изнудвачите, рушветчиите и золумџиските службеници и др. 3. Да дава прием и да помага во наоѓање работа на вратените на одмор или работа за качаците (бегалци) и бегалци од Македонија под српско и грчко ропство и да им помага на кој имаат желба да се вратат во нивните родни места; 4. Да ја омекне партиските борби таму до степен да не бидат штетни тие за каузата на робот; 5. Да ги помага законоустановените власти за зајакнување на редот и законитоста во овој крај, кој до неодамна бил најнемирен во Царството Бугарија 6. Да уреди таму таму милиција за засилување на одбраната на селата и границата против напади од крадци, шверцери, разбојници наши и странски банди и др. слични''.
2 Држава во држава
По настанувањето на конфликтот помеѓу БЗНС и ВМРО, особено по Нишката спогодба од 1923 година, помошната организација презела мерки против на бугарската влада и армија, како и против федералистките чети. Се создала и втора помошна организација во пограничните територии на Пиринска Македонија - Железничарска тајна организација. Конспиративна природа на оваа помошна организација им овозможувала на членовите да навлезат во структурите на железничкиот транспорт на БДЖ во Бугарија, најважниот логистички отстрел во тоа време.
Својата конечна физиономија ја добива во времето кога на чело на ВМРО застанува Ванчо Михајлов. Тој успеал да оневозможи каква било јавна политичка дејност што не била во согласност со самата Организација. ВМРО успеала да ја попречи работата на Бугарската комунистичка партија и други организации и друштва во Пиринска Македонија. Граѓанските партии тешко успевале да истакнат и да изберат свои кандидати за општинските совети или народното собрание во Бугарија. За политички претставници биле бирани лица од македонската средина кои биле блиски до ВМРО.
Пратениците во бугарското собрани од Пиринска Македонија образувале македонска парламентарна група, сите тие биле избрани со поддршка и помош на Организацијата и во собранието воделе сметка за интересите на ВМРО.
Постепено ВМРО успеала да се наметне врз сите македонски организации и друштва во Бугарија: Илинденската организација, Македонскиот национален комитет на братствата, Македонскиот младински сојуз, Студенското друштво Вардар и итн.
PopMatters

PopMatters е меѓународно електронско списание со културнa критика кој покрива многу аспекти на популарната култура. PopMatters објавува прегледи, интервјуа и есеи за производи во музиката, телевизијата, филмовите, книгите, видео игрите, стриповите, спортот, театарот, визуелната уметност, патувањето и Интернетот.
Китка

Китка — планина во Македонија, која се наоѓа југоисточно од градот Скопје. Таа е дел од најголемиот македонски планински масив Мокра Планина и претставува негова североисточна гранка. На запад се поврзува со планината Караџица, а на југ со Голешница. Највисок е истоимениот врв Китка со надморска височина од 1.588 метри, а на билото се истакнува и врвот Краста (1.445 м) и препознатливи карпести облици. Билото на планината Китка претставува вододелница на долините на Маркова и Кадина Река. Изобилува со богат шумски фонд, претежно од листопадни дрвја (бука, даб, јасика) како и нискостеблести и грмушести зимзелени растенија, поради што е многу раширена дивата сеча на дрва која немилосрдно ја пустоши шумата. На планината се обележани повеќе планинарски патеки кои се дел од трансферзалата „Македон“ која оди кон Солунска Глава, а постојат и возобновениот планинарски дом „Китка“ како и туристичката викенд населба „Мала Река“. На нејзината северозападна падина е расположена областа Торбешија.
1 Галерија
Миропомазание

Миропомазание (грчки: ''χρισμα'') е Света тајна во која преку помачкување со свето миро на одредени делови од телото, во името на Светиот Дух во христијанската религија, му се даваат да крстениот посебни дарови на Светиот Дух, кои го крепат, просветлуваат и усовршуваат во духовниот живот.
1 Библиски извори
Всушност, според христијанската традиција, со светото миропомазание верникот го добива Светиот Дух и Неговата благодат. За ова самиот апостол Јован им вели на христијаните:
А вие имате помазание од Светиот, и знаете сè. Не ви пишав дека не ја знаете вистината, туку дека ја знаете како и дека ниедна лага не доаѓа од вистината
Во светата тајна миропомазание, според верувањата, верникот се исполнува со силата на Светиот Дух и се запечатува во новиот духовен живот. Ова следува од зборовите на апостол Павле:
Бог е Оној, Кој нè утврди со вас во Христа и нè помаза; Он и нè запечати и ни даде залог на Духот во срцата наши“ (2. Кор. 1, 21-22). Оттука и ние сме „запечатени преку ветениот Свети Дух“ (Ефес. 1, 13)
2 Начин
Обредот односно начинот на миропомазание е следниот: се помазува челото – за осветување и просветување на умот; градите – за осветување и просветување на срцето; очите, ушите, устата – за осветување и просветување на надворешните сетила; рацете и нозете – за осветување и просветување на севкупната дејност и однесување на верникот. Помазувањето се врши со свето миро. Тоа е густа течност, составена од чист елеј, вино и многу други миризливи состојки, и осветена од епископите. Правото за осветување миро им припаѓа само на епископите, а правото за вршење на светата тајна миропомазание им припаѓа на епископите и на свештениците.
Помазувањето се врши веднаш по Крштевањето, или во случај, кога некој, кој бил крстен во црквата, ќе отпадне од верата, и ако сака пак да се врати во светата црква, бива приман назад во црквата преку миропомазание, за да се утврди во верата преку печатот на дарот на Светиот Дух.
Крштевање

Крштевање — обредно прочистување на телото во вода.
Крштевањето во христијанството е темелна тајна на црква. По применото крштевање, лицето може да биде наречен христијанин, станува полноправен член на христијанската црква и стекнува право на сите останати тајни и богослужби на црквата, но и на себе ги прима сите останати одговорности во црквата. Самото крштевање било потенцирано и од страна на Исус Христос:
Така одејќи, направете ги сите народи Мои ученици, крштавајќи ги во името на Таткото и Синот и Светиот Дух! Учејќи ги да пазат сè што Сум ви заповедал!
Може ли некој да им ја забрани водата, да не се крстат овие, кои Го примија Светиот Дух како и ние? И заповеда да ги крстат во името на Исуса Христа
Исто така, преку крштевањето според христијанската традиција, се влегува во црквата и се станува христијанин. Според зборовите на Исус:
Ако некој не се роди од вода и Дух, не може да влезе во царството Божјо
Во светата вода на крштението човекот се очистува од сè што е грешно и се преродува од Светиот Дух. Ако е дете, се очистува од прародителскиот грев; ако е пак возрасен, се очистува и од личните гревови.
1 Историја
Крштевањето се практикувало уште во најстаро време, како симбол на физички и морален очај. Христијанското крштевање води потекло од Исусовото крштевање од страна на Јован Крстител. Во првите векови на христијанството, крштевањето секогаш претходело на запознавањето на верникот со религијата. Во раното христијанство, крштевањето се вршило само над т.н. зрели верници, кои претходно морале да се пријават како кандидати за обред на крштевање и определен период да се пуштат во пост и молитва. За да верниците бидат крстени, тие морале да се покажат како достојни за таа работа. Периодот можел да достигне и до две години, за да доколку се покажат достојни, да следи обредот на самото крштевање.
Во раната црква, исто така крштевањето се одвивало преку потопување во вода. Таа форма се практикува и денес во Источната црква, кај Баптистите, Адвентистите и други протестантски деноминации.
2 Обред
Според правилата на Православната црква, чинот на воведување на едно новородено дете во црквата се врши веднаш по раѓањето на детето каде треба да се повика свештеник кој се моли над мајката и детето. Осмиот ден по раѓањето, евреите ги обрезуваат децата, по старозаветниот закон. Тој ден бил обрежан и Господ и тој ден христијанската мајка треба да го однесе детето кај свештеникот, по можност пред црквата, свештеникот да изврши знаменување, да го прогласи за огласен, да му даде име кое ќе го носи до крштевањето и да благослови вода која се додава во водата за капење или детето се посипува до крштевањето или до четириесеттиот ден по раѓањето. Четириесеттиот ден по раѓањето, свештеникот врши уцрковување (воведување во храм) на новороденото дете, но само на крстено дете. Тоа е време кога по старозаветниот закон се навршувале деновите одредени за чистење на мајката, и кога пресвета Богородица го вовела Христос во Храмот пред старецот Симеон, затоа и детето на тој ден се воведува во црквата. Во православната црква крштевањето е споено со Миропомазанието. Важниот чин на самото крштевање е тројното потопување во света вода.
Список на градоначалници на Франкфурт

Ова е список на градоначалниците на Франкфурт на Мајна, Германија.
1 Обербиргермајстер од 1868 година
Од 1867 до 1946 година, Франкфурт е град во Прусија (провинцијата Хесен-Насау) и од 1946 година во состав на покраината Хесен. Градот е предводен од Обербиргермајстер (градоначалник).
Рок, Име, Партија
1868, 1880, Д-р. Даниел Хајнрих Мум фон Шварценштајн, –
1880, 1890, Д-р. Јоханес вон Микел, Национал либерали
1890, 1912, Д-р. Франц Адикес, Либерали
1912, 1924, Д-р. Георг Фојгт, ДДП
1924, 1933, Д-р. Лудвиг Ландман, ДДП
1933, 1945, Dr. Фридрих Кребс, НСДАП
1945, 1945, Вилхелм Холбах, –
1945, 1946, Д-р. Курт Блаум, ДХС
1946, 1956, Д-р. Валтер Колб, СПД
1956, 1964, Д-р. Вернер Бокелман, СПД
1964, 1970, Проф. д-р. Вили Брундерт, СПД
1970, 1971, Валтер Мелер, СПД
1971, 1977, Руди Арнт, СПД
1977, 1986, Д-р. Валтер Валман, ДХС
1986, 1989, Волфрам Брик, ДХС
1989, 1991, Д-р. Фолкер Хауф, СПД
1991, 1995, Андреас фон Шелер, СПД
1995, Петра Рот, ДХС
Административна поделба на Пекинг

Пекинг е самостоен централно управуван град во Кина. Поделен е на четиринаесет реони (zh-Hans, ''чи'') и две околии (zh-Hans, ''сјен'').
Во втората обиколница (Стар Град):
Реон, Население (2000), Површина (км²), Густина (жит/км²)
Дунгченг (zh-Hans: ''Dōngchéng Qū''), 882.000, 40,6, 21.724
Сјиченг (zh-Hans: ''Xīchéng Qū''), 1.233.000, 46,5, 26.516
Вон втората обиколница:
Реон, Население (2000), Површина (км²), Густина (жит/км²)
Чаојанг (zh-Hans: ''Cháoyáng Qū''), 2.290.000, 470,8, 4.864
Хајдјен (zh-Hans: ''Hǎidiàn Qū''), 2.240.000, 426,0, 5.258
Фенгтај (zh-Hans: ''Fēngtái Qū''), 1.369.000, 304,2, 4.500
Шеџингшан (zh-Hans: ''Shíjǐngshān Qū''), 489.000, 89,8, 5.445
Приградски реони:
Реон, Население (2000), Површина (км²), Густина (жит/км²)
Ментоугоу (zh-Hans: ''Méntóugōu Qū''), 267.000, 1.331,3, 201
Фангшан (zh-Hans: ''Fángshān Qū''), 814.000, 1.866,7, 436
Тунгџоу (zh-Hans: ''Tōngzhōu Qū''), 674.000, 870,0, 775
Шунји (zh-Hans: ''Shùnyì Qū''), 637.000, 980.0, 650
Чангпинг (zh-Hans: ''Chāngpíng Qū''), 615.000, 1.430,0, 430
Дасјинг (zh-Hans: ''Dàxīng Qū''), 672.000, 1,012,0, 664
Рурални подрачја:
Реон, Население (2000), Површина (км²), Густина (жит/км²)
Пингу (zh-Hans: ''Pínggǔ Qū''), 397.000, 1.075,0, 369
Хуајжоу (zh-Hans: ''Huáiróu Qū''), 296.000, 2.557,3, 116
Мијин (zh-Hans: ''Mìyún Xiàn''), 420.000, 2.335,6, 180
Јанчинг (zh-Hans: ''Yánqìng Xiàn''), 275.000, 1.980,0, 139
1 Наводи
*
Сочиско леко метро

Сочиското леко метро (рус. Сочинское лёгкое метро) — систем за јавен транспорт во изградба во градот Сочи, Русија. Се предвидува изградбата да заврши во 2013, навреме за Зимските олимписки игри 2014 кои ќе се одржат во градот.
Според извештајот за печат за олимпијадата, првичната намера била да се изгради лек железнички систем со должина од 36 км, но подоцна е решено да се оди на руската варијанта на леко метро. Ова трето леко метро во Русија (по Бутовскаја линија во Москва и Надземни Експрес во Санкт Петербург), од вкупно 11 метро-системи во земјата.
Проценетиот буџет за изградба изнесува 758,8 милиони долари.
Системот ќе се состои од три меѓусебно поврзани линии, со вкупна должина на пругите од 86,4 км и 24 станици. Линиите ќе се движат по мешан терен: под земја, планински тунели, на издигнати коловози и по површината. Еве ги трите линии:
* Олимписко село — Аеродром — Краснаја Полјана — Грушоваја Полјана (49,9 км, 6 станици)
* Олимписко село — Аеродром — Адлерова жел. станица — Хоста — Сочиска жел. станица — Мамајка (36,3 км, 20 станици)
* Сочиска жел. станица — Хоста — Адлерова жел. станица — Аеродром — Краснаја Полјана — Грушоваја Полјана (69,9 км, 17 станици)
Тендерот распишан од Руски железници во февруари 2009 го добил производителот Bombardier со возот „Spacium“. Нарачани се вкупно 54, секој со 9 вагони и капацитет од 1007-1036 патници. Максималната возна брзина изнесува 160 км/ч.
1 Поврзано
* Меѓународен аеродром Сочи
* Зимски олимписки игри 2014
Неготински манастир

Манастир „Св. Ѓорѓи“ — манастир кај Неготино, изграден во 1860 година на месноста Црквиште. Се наоѓа на десниот брег на реката Вардар, каде што брегот во блага нагорнина се издигнува околу 100 метри над нивото на реката, а на највисокиот дел е изграден манастирот кој со својата околина, и особено широк поглед, се шири на североисток каде се протега коритото на реката Вардар и Пепелишкото Поле, па сè до сртот на планината Серта.
1 Историја
На ова место во средниот век постоел манастир, уништен од Османлиите во XIV век. Новата црква е изградена со прилози од граѓаните на Неготино меѓу 1860 и 1866 г. — дело на познатиот градител Андон Китанов.
Конаците на манастирот биле изградени нешто подоцна од изградбата на црквата „Св. Ѓорѓи“ која е во склоп на манастирот, или поточно биле изградени при градбата на железничката пруга Скопје - Солун, а нив ги изградил инженер по народност Полјак. Тој го подигнал конакот и првобитната цел и намена на конаците била за сместување на работниците кои работеле на пругата. Во август 1873 год. пругата е пуштена во сообраќај, а тоа било воедно кога конаците ја завршиле својаата првобитна функција и намена, и истите биле подарени на црквата „Св. Ѓорѓи“.
Старите конаци кои биле изградени од слаб градежен материјал — дрво, плет, тули и кал, се целосно обновени, кога во 1978-1980 г. на местото на старите конаци биле изградени нови, од тврд материјал, тежнеејќи да се запази старата архитектура. Конаците имаат приземје и спрат, и располагаат со голем број на простории. Источната страна на конаците, која претставува и лице на објектот е свртен кон црквата и се наоѓа на едно повисоко издигнато плато. Таа страна е целосно поврзана со чардаци и издадени балкони изработени во армиран бетон, од кој се шири поглед кон реката Вардар. Исто така, и конаците од јужната страна се реновирани од тврд материјал и претставуваат една целина сите заедно.
За време на Втората светска војна, во манастирот имало заробено 20 партизани кои извесна баба Митра која живеела таму ги ослободила. Кога Германците виделе дека партизаните се ослободени, го запалиле манастирот а бабата жива изгорела во него. Во нјзина чест во манастирскиот двор е поставена спомен-плоча, а народниот пејач нејзе ѝ ја посвети Песната за бабата Митра.
2 Прослави на верски празници
Во манастирот се одржуваат големи општонародни собири за прослава на верските празници Ѓурѓовден на 06.05. и Рождество на Пресвета Богородица, меѓу народот познат како Мала Богородица на 19.09. За време на одржувањето на прославата на овие празници, спиењето во манастирските конаци е бесплатно.
3 Галерија
4 Поврзано
* Кавадаречко архијерејско намесништво
* Неготинска парохија
* Неготино
Ослекова куќа

Ослековата куќа е куќа музеј во бугарскиот град Копривштица.
Градбата била изградена во периодот од 1853 до 1856 година за трговецот Ненчо Ослеков од самоковците Уста Минчо и Коста Зограф. Карактеристична е со своите внатрешни и надворешни декорации. Ослековата куќа е претставник на Бугарската преродбена архитектура.
Денес овде се наоѓа Етнографски музеј.
Каравелова куќа

Каравеловата куќа е куќа-музеј во бугарскиот град Копривштица.
Каравеловата куќа претставува архитектонски ансамбл од 3 куќи, најстарата е изградена во 1810 година, и е позната као „Зимната куќа“. Втората зграда, изградена во 1820 година е склад за чување на колбаси како суџук и луканка (карактеристички за Бугарија). Третата зграда, позната како „Летната куќа“, е завршена во 1835 година.
Во овие куќи живееле писателот и револуционер Љубен Каравелов и политичарот Петко Каравелов.